CELEX: 32011D1203(01)
Language: lt
Date: 1322784000000
Title: 2011 m. gruodžio 2 d. Komisijos įgyvendinimo sprendimas, iš dalies keičiantis Komisijos sprendimą 2011/C 69/01 dėl antrosios Bendrijos veiksmų programos sveikatos srityje (2008–2013 m.) finansavimo 2011 metais sprendimo priėmimo ir dėl finansinio įnašo šios programos veiksmams finansuoti atrankos, skyrimo ir kitų kriterijų

3.12.2011   
            
            
               LT
            
            
               Europos Sąjungos oficialusis leidinys
            
            
               C 353/8
            
         KOMISIJOS ĮGYVENDINIMO SPRENDIMAS
   2011 m. gruodžio 2 d.
   iš dalies keičiantis Komisijos sprendimą 2011/C 69/01 dėl antrosios Bendrijos veiksmų programos sveikatos srityje (2008–2013 m.) finansavimo 2011 metais sprendimo priėmimo ir dėl finansinio įnašo šios programos veiksmams finansuoti atrankos, skyrimo ir kitų kriterijų
   2011/C 353/08
   EUROPOS KOMISIJA,
   atsižvelgdama į Europos Sąjungos sutartį ir į Sutartį dėl Europos Sąjungos veikimo,
   atsižvelgdama į 2007 m. spalio 23 d. Europos Parlamento ir Tarybos sprendimą Nr. 1350/2007/EB dėl antrosios Bendrijos veiksmų programos sveikatos srityje (2008–2013 m.) (1), ypač į jo 8 straipsnio 1 dalį,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2) (toliau – finansinis reglamentas), ypač į jo 75 straipsnį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (3) (toliau – įgyvendinimo taisyklės), ypač į jo 90 straipsnį,
   atsižvelgdama į 2004 m. gruodžio 15 d. Komisijos sprendimą 2004/858/EB, įsteigiantį, taikant Tarybos reglamentą (EB) Nr. 58/2003 (4), vykdomąją įstaigą „Visuomenės sveikatos programos vykdomoji įstaiga“, atsakingą už Bendrijos veiksmų visuomenės sveikatos srityje valdymą, ypač į jo 6 straipsnį,
   kadangi:
   
               (1)
            
            
               Komisijos sprendimas 2011/C 69/01 (5) buvo priimtas 2011 m. vasario 22 d.;
            
         
               (2)
            
            
               keletas iš pradžių numatytų konkursų leido sutaupyti lėšų arba nebuvo sėkmingi ir 2011 m. nebus vykdomi. Todėl būtina koreguoti biudžeto paskirstymą skirtingoms finansavimo priemonėms, nurodytoms sprendimo 2011/C 69/01 I priedo 2 skyriuje, kad būtų sudarytos sąlygos finansuoti daugiau dotacijų projektams;
            
         
               (3)
            
            
               biudžeto, iš pradžių skirto konkretiems veiksmams, svyravimai viršija sprendimo 2011/C 69/01 5 straipsnyje nurodytą 20 % ribą, todėl dėl šio esminio pakeitimo reikėtų iš dalies pakeisti priimtą finansavimo sprendimą. 20 % finansinis lankstumas turėtų būti taikomas skirtingoms finansavimo priemonėms;
            
         
               (4)
            
            
               šis sprendimas taip pat yra pirmininkaujančios šalies rengiamos konferencijos, kuri pirmoje 2012 m. pusėje bus organizuojama pirmininkaujant Danijai, finansavimo sprendimas, kaip nurodyta sprendimo 2011/C 69/01 I priedo 2.4.1 dalyje;
            
         
               (5)
            
            
               todėl Sprendimas 2011/C 69/01 turėtų būti atitinkamai iš dalies pakeistas;
            
         
               (6)
            
            
               šiame sprendime nustatytos priemonės atitinka Programos sprendimo 10 straipsnyje nurodyto komiteto nuomonę,
            
         NUSPRENDĖ:
   Vienintelis straipsnis
   Komisijos sprendimas 2011/C 69/01 iš dalies keičiamas taip:
   
               1.
            
            
               5 straipsnio pirma pastraipa pakeičiama taip:
               20 % didžiausio šiuo sprendimu į I priedą įtrauktoms konkrečioms finansavimo priemonėms nustatyto įnašo kiekvienai biudžeto eilutei neviršijantys kumuliaciniai asignavimų pakeitimai nėra laikomi esminiais, jeigu dėl jų iš esmės nesikeičia darbo plano pobūdis ir tikslas. Šiuo sprendimu nustatytas didžiausias įnašas gali būti padidintas iki 20 %.
            
         
               2.
            
            
               Komisijos sprendimo 2011/C 69/01 I priedas iš dalies pakeičiamas taip:
               
                           a)
                        
                        
                           1.2 dalyje „Ištekliai“ ketvirta pastraipa pakeičiama taip:
                           Kituose skyriuose nurodytos sumos yra orientacinės. Pagal Įgyvendinimo taisyklių 90 straipsnio 4 dalį yra galimas kiekvienai finansavimo priemonei skirtų lėšų neesminis svyravimas.
                        
                     
                           b)
                        
                        
                           2.1 dalyje „Dotacijos projektams“ pirmos pastraipos pirmas sakinys pakeičiamas taip:
                           Bendra orientacinė suma, skirta dotacijoms projektams, yra 7 050 000 EUR.
                        
                     
                           c)
                        
                        
                           2.4.1 dalyje „Pirmininkaujančios šalies rengiamos konferencijos. De jure monopolija“ penkta pastraipa pakeičiama taip:
                           Pagal šį darbo planą finansuotinos tokios pirmininkaujančios šalies rengiamos konferencijos: „Europos forumas, skirtas smegenų sveikatos politikai: senėjimas, insultas ir Alzhaimerio liga. Inovacinių sprendimų beieškant“ (European Brain Policy Forum; Ageing, Stroke and Alzheimer — finding innovative solutions), kuri bus rengiama 2011 m. lapkričio mėn. pirmininkaujant Lenkijai, ir „ES aukšto lygio e. sveikatos konferencija“ (EU High Level eHealth Conference), kuri bus rengiama 2012 m. gegužės mėn. pirmininkaujant Danijai.
                        
                     
                           d)
                        
                        
                           2.6 dalyje „Viešasis pirkimas“ pirmoji pastraipa pakeičiama taip:
                           Bendra orientacinė suma, skirta viešajam pirkimui, yra 15 353 028 EUR.
                        
                     
                           e)
                        
                        
                           3.2.1.1 dalyje „Sveikatos skirtumų mažinimas: pasirengimas įgyvendinti veiksmų planus ir struktūrinių fondų lėšomis finansuojamus projektus“„dotacija projektams“ skliausteliuose po trečios pastraipos pakeičiama „dotacijos projektams“.
                        
                     
         
      Priimta Briuselyje 2011 m. gruodžio 2 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 301, 2007 11 20, p. 3.
   
      (2)  OL L 248, 2002 9 16, p. 1.
   
      (3)  OL L 357, 2002 12 31, p. 1.
   
      (4)  OL L 369, 2004 12 16, p. 73.
   
      (5)  http://ec.europa.eu/health/programme/docs/wp2011_en.pdf